ส.ส.เมอร์ธา ตอบว่า อย่างที่ตัวเองได้กล่าวไปแล้ว คือ มีทางเลือกอยู่ 4 ทาง และหนึ่งในนั้นคือ การอิมพีชเม้นท์ทั้งนี้ ทำเนียบขาวและพรรคเดโมแครตกำลังเผชิญหน้ากันครั้งใหม่ในเรื่องนโยบายอิรัก โดยร่างกฎหมายงบประมาณการทำสงครามมูลค่า 124,000 ล้านดอลลาร์ที่มีเงื่อนไขแบบไม่มีข้อผูกมัดว่า กองทัพสหรัฐจะต้องถอนทหารออกจากอิรักให้เสร็จสิ้นภายในวันที่ 31 มีนาคม ปีหน้านั้น ได้ผ่านการพิจารณาของทั้งสองสภามาแล้ว ก่อนจะเข้าสู่การพิจารณาของประธานาธิบดีในวันอังคาร ท่ามกลางคำประกาศของนายบุชว่าจะใช้สิทธิวีโต้วันเดียวกัน ดร.คอนโดลีซซา ไรซ์รัฐมนตรีต่างประเทศ ได้ตอบโต้สิ่งที่ นายจอร์จ เทเนต อดีตผู้อำนวยการสำนักข่าวกรองกลาง (ซีไอเอ) เขียนไว้ในบันทึกความทรงจำที่เพิ่งออกวางแผงว่า รัฐบาลนายบุชไม่ได้มีการอภิปรายอย่างจริงจังเรื่องที่ว่า อิรักมีอาวุธมหาประลัยไว้ในครอบครองหรือไม่ รวมถึงเรื่องการเพิ่มการคว่ำบาตรที่มีอยู่แล้วให้เข้มงวดขึ้น ก่อนหน้าที่จะเป็นหัวหอกบุกอิรักในเดือนมีนาคม 2546 โดย ดร.ไรซ์ กล่าวว่า นายบุชได้เริ่มการอภิปรายเรื่องนี้อย่างจริงจังตั้งแต่วันที่เข้ารับตำแหน่ง
นายบุชได้เริ่มการอภิปรายเรื่อง "อิรักมีอาวุธมหาประลัยไว้ในครอบครองหรือไม่" 
ดร.คอนโดลีซซา ไรซ์รัฐมนตรีต่างประเทศ